CELEX: 62007CN0517
Language: ro
Date: 2007-11-22 00:00:00
Title: Cauza C-517/07: Cerere de pronunțare a unei hotărâri preliminare introdusă de High Court of Justice (Chancery Division) (Regatul Unit) la 22 noiembrie 2007 — Afton Chemical Limited/The Commissioners of Her Majesty's Revenue & Customs

26.1.2008   
            
            
               RO
            
            
               Jurnalul Oficial al Uniunii Europene
            
            
               C 22/34
            
         Cerere de pronunțare a unei hotărâri preliminare introdusă de High Court of Justice (Chancery Division) (Regatul Unit) la 22 noiembrie 2007 — Afton Chemical Limited/The Commissioners of Her Majesty's Revenue & Customs
   (Cauza C-517/07)
   (2008/C 22/61)
   Limba de procedură: engleza
   Instanța de trimitere
   High Court of Justice (Chancery Division)
   Părțile din acțiunea principală
   
      Reclamantă: Afton Chemical Limited
   
      Pârâtă: The Commissioners of Her Majesty's Revenue & Customs
   Întrebările preliminare
   
               1)
            
            
               Aditivii pentru combustibil precum cei în cauză, care nu sunt destinați să fie utilizați, puși în vânzare sau utilizați drept carburant, însă care sunt adăugați în carburant în alte scopuri decât pentru alimentarea autovehiculului în care este utilizat combustibilul, intră sub incidența impozitării prevăzute la articolul 2 alineatul (3) din Directiva 92/81/CE?
            
         
               2)
            
            
               În cazul unui răspuns afirmativ la prima întrebare, se aplică unor astfel de aditivi excepția prevăzută la articolul 8 alineatul (1) din Directiva 92/81/CE (1)?
            
         
               3)
            
            
               Aditivii pentru combustibil precum cei în cauză, care nu sunt destinați să fie utilizați, puși în vânzare sau utilizați drept carburant, însă care sunt adăugați în carburant în alte scopuri decât pentru alimentarea autovehiculului în care este utilizat combustibilul, intră sub incidența impozitării prevăzute la articolul 2 alineatul (3) al doilea paragraf din Directiva 2003/96/CE (2)?
            
         
               4)
            
            
               În cazul unui răspuns afirmativ la a treia întrebare, astfel de aditivi sunt excluși din domeniul de aplicare al Directivei 2003/96/CE în temeiul articolului 4 litera (b) prima liniuță din acea directivă?
            
         
               5)
            
            
               Taxa aplicată de Regatul Unit aditivilor pentru combustibil menționați anterior este contrară dreptului comunitar și în special articolului 3 din Directiva 92/12/CEE (3)?
            
         
      (1)  JO L 316, p. 12.
   
      (2)  JO L 283, p. 51, Ediție specială, 09/vol. 2, p. 98.
   
      (3)  JO L 76, p. 1, Ediție specială, 09/vol. 1, p. 129.